คะหนูมีคำถามมาถามคะคือว่าหนูมีอะไรกับแฟนวันที่21ละวันนี้มันมีเลือดอะคะทั้งที่หนูพึ่งเป็นเมนเมื่อวันที่13เองคะหนูจะท้องไหมคะ.
สวัสดีค่ะ การมีเลือดออกผิดปกติระหว่างรอบเดือนนั้นอาจจะมีสาเหตุต่างๆเช่น ผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การฉีกขาดของอวัยวะเพศโดยการมีเลือดออกตามหลังการมีเพศสัมพันธ์ประมาณ 1 สัปดาห์ยังนึกถึงสาเหตุเกี่ยวกับการตั้งครรภ์หรือภาวะแทรกซ้อนของการตั้งครรภ์ได้น้อยแนะนำสังเกตอาการ ถ้าเลือดยังออกกระปริดกระปรอยไม่หยุด เจ็บบริเวณอวัยวะเพศ ปวดท้องน้อย ให้ไปพบแพทย์เพื่อตรวจเพิ่มเติมเบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง